Turčianske kultúrne stredisko v Martine

V lese- stretnutie s autorom fotografií
2020-07-09 16:00 - 17:30 (Europe/Bratislava) | Múzeum Andreja Kmeťa v Martine, Andreja Kmeťa 577/22, Martin, Turiec, 036 01
Milí priatelia,
Turčianske kultúrne stredisko v Martine v spolupráci so Slovenským národným múzeom v Martine – Múzeom Andreja Kmeťa v Martine Vás srdečne pozýva na stretnutie s Gustávom Hegedüšom, autorom fotografií práve prebiehajúcej výstavy
„V lese“
Gustáv Hegedüš vo svojej tvorbe pracuje cieľavedome s témami, ktoré vychádzajú z jeho trvalého vzťahu k životnému prostrediu. Za posledné desaťročie to dokázal vo fotografických cykloch „Voda ako obraz“, „Moje živly“ a „Krajina Zem“, prezentovaných na dvadsiatke autorských výstav po Slovensku. Výstava fotografií „V lese“ je poeticky doplnená básňami Ondreja Nagaja.
Termín a miesto konania: 9.7.2020 o 16.00 hod. v Múzeu Andreja Kmeťa v Martine
Vstup voľný.
Tešíme sa na stretnutie s Vami!
